SET ภาคเช้าลดวูบกว่า 16 จุด เจอแรงขายทำกำไรหลังปรับขึ้นหลายวัน
SET ภาคเช้าลดวูบกว่า 16 จุด เจอแรงขายทำกำไรหลังปรับขึ้นหลายวัน ล่าสุด ณ เวลา 10.44 น. อยู่ที่ 1,489.57 จุด ลบ 16.42 จุด หรือ 1.09% สูงสุด 1,505.85 จุด ต่ำสุด 1,488.45 จุด มูลค่าการซื้อขาย 1.58 หมื่นล้านบาท 
23 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.44 น. อยู่ที่ 1,489.57 จุด ลบ 16.42 จุด หรือ 1.09% สูงสุด 1,505.85 จุด ต่ำสุด 1,488.45 จุด มูลค่าการซื้อขาย 1.58 หมื่นล้านบาท
สำหรับปัจจัยที่ส่งผลให้ดัชนีปรับตัวลงคาดว่าเป็นแรงขายทำกำไรหลังจากที่ได้ปรับตัวขึ้นไปในช่วงที่ผ่านมา
ขณะที่ นายสราวุธ เตโชชวลิต ผู้อำนวยการอาวุโสผ่ายวิจัย บล.อาร์เอชบี (ประเทศไทย) เปิดเผยว่า ดัชนี SET ที่ปรับลดลง 10 จุด ในช่วงต้นเปิดตลาดภาคเช้านี้ เกิดจากแรงขายทำกำไรที่มีการขายออกมาหลังจากที่ตลาดหุ้นปรับตัวขึ้นไปช่วงก่อนหน้านี้ อีกทั้งยังขาดปัจจัยหนุนด้านแรงซื้อของกลุ่มบริษัทหลักทรัพย์จัดการกองทุนรวม (บลจ.) ที่ยังชะลอการเข้าซื้อ โดยคาดว่าเป็นการรอจังหวะในช่วงที่ดัชนีปรับตัวลงมาในระดับที่เหมาะสม ส่วนตลาดหุ้นอื่นในภูมิภาคเอเชียเช้านี้การเคลื่อนไหวของดัชนีมีบวกและลบสลับกัน
10 อันดับหุ้นกดดัชนี
 
ที่มา ASPEN